Bengāliešu kalendārs

Bengāliešu kalendārs () ir Saules kalendārs, ko izmanto Bangladešā un dažos Indijas austrumu štatos (Rietumbengālē, Asamā, Tripurā).

Gads sākas 14. aprīlī Bangladešā un 15. aprīlī Indijā. No Gregora kalendāra bengāliešu kalendārs atpaliek par 593—594 gadiem (2010. gads pēc Gregora kalendāra bija 1416. gads pēc bengāliešu kalendāra).

Kalendāra izveidi saista ar valdnieku Šašanku, kas valdīja Bengālijas karalistē apmēram no 590. līdz 625. gadam. Tomēr pilnībā kalendāru ieviesa 1585. gadā, Mogulu impērijā Akbara Lielā valdīšanas laikā.

Bengāliešu kalendārs ir sadalīts sešās sezonās, pa diviem mēnešiem katrā sezonā.

 Nr. Nosaukums Bengāļu valodā Dienu skaits Sezona 1 Boišahs বৈশাখ 30 / 31 Vasara গ্রীষ্ম 2 Džoištha জ্যৈষ্ঠ 31 / 32 3 Ašarhs আষাঢ় 31 / 32 Lietus sezona বর্ষা 4 Srabons শ্রাবণ 31 / 32 5 Bhadra ভাদ্র 31 / 32 Rudens শরৎ 6 Ašins আশ্বিন 30 / 31 7 Kartiks কার্তিক 29 / 30 Sausā sezona হেমন্ত 8 Egroheons অগ্রহায়ণ 29 / 30 9 Pušs পৌষ 29 / 30 Ziema শীত 10 Mahs মাঘ 29 / 30 11 Falguns ফাল্গুন 29 / 30 Pavasaris বসন্ত 12 Čoitra চৈত্র 30 / 31

Bengāliešu nedēļā ir septiņas dienas, kas nosauktas par godu kosmosa objektiem:
 Pirmdiena ( - šombars) — Mēness dievība.
 Otrdiena ( - monggolbars) — Marss.
 Trešdiena ( - budhbars) — Merkurs.
 Ceturtdiena ( - brihošpotibars) — Jupiters.
 Piektdiena ( - šukrobars) — Venera.
 Sestdiena ( - šonibars) — Saturns.
 Svētdiena ( - robibars) — Saules dievība.
Jaunas dienas sākums un iepriekšējās dienas beigas nāk ar saullēktu, savukārt jauna nedēļa sākas ar svētdienu.

 Atsauces 

Kategorija:Kalendāri